2018. gada . martā Noteikumi Nr.

Rīgā (prot. Nr.   .§)

**Valsts atbalsta piešķiršanas kārtība par 2017. gada lietavās cietušajiem sējumiem un stādījumiem**

Izdoti saskaņā ar

Lauksaimniecības un

lauku attīstības likuma

5. panta ceturto daļu

1. Noteikumi nosaka valsts atbalsta piešķiršanas kārtību zaudējumu mazināšanai par 2017. gada lietavās cietušajiem sējumiem un stādījumiem (turpmāk – atbalsts).
2. Atbalstu piešķir saskaņā ar Komisijas 2014. gada 25. jūnija Regulas (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, (turpmāk – regula Nr. 702/2014) 25. pantu.
3. Atbalstu piešķir par šo noteikumu pielikumā minēto kultūraugu platību, kas 2017. gadā atzīta par atbalsttiesīgu vienotajam platības maksājumam vai mazo lauksaimnieku atbalsta shēmas maksājumam saskaņā ar normatīvajiem aktiem par tiešo maksājumu piešķiršanas kārtību lauksaimniekiem.
4. Atbalsts ietver finansējumu 4 427 733 *euro* apmērā, tajā skaitā par:

4.1. šo noteikumu pielikuma 1. tabulā minēto kultūraugu platībām – 3 423 901 *euro*;

4.2. šo noteikumu pielikuma 2. tabulā minēto kultūraugu platībām – 1 003 832 *euro.*

1. Maksimālo atbalsttiesīgo hektāru skaitu, par kuru lauksaimnieks tiesīgs saņemt atbalstu, aprēķina, no šo noteikumu 2. punktā minēto platību hektāru skaita atņemot šo noteikumu pielikumā minēto kultūraugu aizņemto hektāru skaitu, par kuriem no valsts budžeta programmas "Līdzekļi neparedzētiem gadījumiem” piešķirta kompensācija par bojā gājušo sējumu, stādījumu kultūrām un sienu, pamatojoties uz ārkārtējās situācijas izsludināšanu no 2017. gada 29. augusta līdz 30. novembrim.
2. Atbalsta likmi par šo noteikumu pielikuma 1. tabulā minēto kultūraugu platībām Lauku atbalsta dienests aprēķina, dalot šo noteikumu 4.1. apakšpunktā noteikto atbalsta apmēru ar valstī kopējo atbalsttiesīgo šo noteikumu pielikuma 1. tabulā minēto kultūraugu aizņemto hektāru skaitu.
3. Atbalsta likmi par šo noteikumu pielikuma 2. tabulā minēto kultūraugu platībām Lauku atbalsta dienests aprēķina, dalot šo noteikumu 4.2. apakšpunktā noteikto atbalsta apmēru ar valstī kopējo atbalsttiesīgo šo noteikumu pielikuma 2. tabulā minēto kultūraugu aizņemto hektāru skaitu.
4. Piešķirto atbalstu var apvienot ar citā atbalsta programmā piešķirto finansējumu, ievērojot regulas Nr. 702/2014 8. pantā noteiktās prasības.
5. Lauku atbalsta dienests:

8.1. publicē informāciju par atbalstu, kas piešķirts saskaņā ar regulas Nr. 702/2014 9. panta 2. punkta "c" apakšpunkta prasībām;

8.2. datus par izmaksāto atbalstu glabā atbilstoši regulas Nr. 702/2014 13. pantā noteiktajam.

Ministru prezidents Māris Kučinskis

Zemkopības ministra p.i. U.Augulis